Janie Bay onttroon Elandré op Top-20 | Maroela Media
Beurtkrag wel die naweek ingestel
Ricus Nel en Snotkop se splinternuwe liedjie, “Boerepompie”, is uiters gewild onder luisteraars – só gewild dat die musiekvideo vir die liedjie, wat op 14 Junie uitgereik is, reeds bykans 500 000 trefslae op YouTube verower het.
Nadat “Boerepompie” verlede week die Maroela Media Afrikaanse Top-20 in die no. 18-posisie betree het, is dit vandeesweek in die vierde plek.
Nel, wat al 25 jaar lank die konsertina bespeel, het onlangs in ŉ onderhoud met Maroela Media vertel die woord boerepompie is reeds lankal ŉ term wat in boeremusiekkringe gebruik word om ŉ konsertina te beskryf en hy loop al lank met die idee rond om ŉ liedjie daarvan te maak.
“ŉ Boerepomp is ŉ ou tradisionele konsertina wat ons voorvaders bespeel het en ons doen dit nou nog,” het Nel gesê.
Janie Bay, wat verlede week in vierde posisie was, neem vandeesweek se no. 1-posisie in met haar eerste Afrikaanse solo-snit, “Amper daar”. Bay het dié liedjie saam met Hunter Kennedy, Fred den Hartog en Peach van Pletzen geskryf en vervaardig. Sy onttroon Elandré se “Vuur op die water”, wat vir etlike weke bo aan die Top-20 gepryk het.
In vandeesweek se Maroela Media Afrikaanse Top-20 is daar vyf snitte wat styg, 13 wat daal en twee wat onveranderd bly.
Ricus Nel met Snotkop – “Boerepompie”
Early B met Jack Parow & Justin Vega – “Potte”
Jay – “Die hart wil hê wat die hart wil hê”
Ek kan nie meer… Nie weer n keer, Hierdie song hoor, Ek gaan dit verloor. Vandag se musiek, Gee my nie meer n kiek. Dis niks anders as bog Waaroor die sangers spog. Rymelary is aan die orde van die dag, En nou kan ek vir nog so song lag. Moenie vergeet om jou tale te meng… Dit sal jou beroemdheid verleng. En o ja, as jy n vuil song kan skryf, En dit knder die konserwatiewes se neuse vryf, Dan is jy die res een voor, Al is jou song goor. Maak ook seker jou song bevat n bekkie,… Lees meer »